Neuvoston päätöslauselma, annettu 28 päivänä syyskuuta 1995, tieteen ja tekniikan tutkimuskomiteasta (CREST)



Virallinen lehti nro C 264 , 11/10/1995 s. 0004 - 0005



NEUVOSTON PÄÄTÖSLAUSELMA, annettu 28 päivänä syyskuuta 1995, tieteen ja tekniikan tutkimuskomiteasta (CREST) (95/C 264/02) EUROOPAN UNIONIN NEUVOSTO, joka palauttaa mieleen, että kansallisten politiikkojen yhteensovittamisesta ja yhteisöä kiinnostavien hankkeiden määrittelystä tieteen ja teknologian alalla (1) 14 päivänä tammikuuta 1974 annetulla päätöslauselmalla perustetaan tieteen ja tekniikan tutkimuskomitea (CREST), toteaa, että yhtenäisasiakirjassa vahvistetaan oikeudellinen perusta tutkimusta ja teknologista kehittämistä (T& K) koskevalle yhteisön politiikalle ja että Euroopan unionista tehdyn sopimuksen voimaantulo on johtanut kyseisen politiikan laajentamiseen, sillä tutkimukselle ja teknologiselle kehittämiselle annetaan kaksi tavoitetta: lujittaa yhteisön teollisuuden tieteellistä ja teknologista perustaa sekä suosia yhteisön teollisuuden kansainvälisen kilpailukyvyn kehittämistä samoin kuin edistää kaikkea tutkimustoimintaa, jota pidetään tarpeellisena tämän sopimuksen muiden lukujen perusteella, toteaa, että tämä kehitys lisää tarvetta yhteisön T& K-toimintaohjelmien tieteellisten ja teknisten tavoitteiden tarkkaan määrittämiseen, palauttaa mieleen, että perustamissopimuksen 130 g artiklassa määrätään, että yhteisö toteuttaa neljänlaisia toimia (T& K-ohjelmat, yhteistyö kolmansien maiden kanssa, tulosten levittäminen ja niiden mahdollisimman tehokas käyttäminen sekä tutkijoiden koulutus ja liikkuminen), jotka täydentävät jäsenvaltioissa harjoitettua toimintaa, toteaa, että perustamissopimuksen 130 h artiklassa määrätään, että yhteisö ja jäsenvaltoit sovittavat T& K-toimintansa yhteen turvatakseen kansallisen politiikan ja yhteisön politiikan yhtenäisyyden ja että komissio voi kiinteässä yhteistoiminnassa jäsenvaltioiden kanssa tehdä aiheellisia aloitteita yhteensovittamisen edistämiseksi sekä palauttaa mieleen, että 9 päivänä kesäkuuta 1995 annetuissa T& K-politiikkojen yhteensovittamista koskevissa neuvoston päätelmissä tieteen ja tekniikan tutkimuskomitealle annetaan erityinen tehtävä tällä alalla, toteaa, että Korfussa kesäkuussa 1994 pidetyssä Eurooppa-neuvoston kokouksessa neuvostoa kehotettiin pyrkimään siihen, että kansalliset ja yhteisön T& K-politiikat sovitetaan paremmin toisiinsa, jotta tutkimukselle myönnettyjä varoja käytettäisiin mahdollisimman tehokkaasti kasvua, kilpailukykyä ja työllisyyttä koskevan valkoisen kirjan suuntaviivojen mukaisesti, katsoo, että tällainen yhteensovittaminen voi myös ulottua EHTY:n ja Euratomin perustamissopimusten piiriin kuuluvaan tutkimustoimintaan, edellä sanotun kuitenkaan rajoittamatta kyseisissä perustamissopimuksissa vahvistettuja menettelyjä tai kyseisten menettelyjen täytäntöönpanosta vastaavien elinten valtuuksia, toteaa, että 15 päivänä kesäkuuta 1994 annetussa Euroopan parlamentin päätöslauselmassa korostetaan tieteen ja tekniikan tutkimuskomitean olennaista tehtävää Euroopan unionin tiede-ja teknologiapolitiikan määrittelyssä sekä kansallisten ja yhteisön T& K-politiikkojen yhteensovittamisen parantamisessa, toteaa, että T& K-toiminnan yleistäminen edellyttää, että yhteisö kehittää ja panee täytäntöön kansainvälistä T& K-yhteistyötä koskevan strategian, joka on perustamissopimuksen tavoitteiden mukainen, korostaa T& K-toiminnan itsenäistä ja järjestelmällistä arviointia tulevien painopisteiden määrittämiseksi, katsoo, että tieteen ja tekniikan tutkimuskomitean olisi neuvoa-antavana elimenä merkittävästi osallistuttava - yhteisön strategisten T& K-suuntaviivojen määrittämiseen, - yhteisön ja jäsenvaltioiden T& K-toiminnan yhteensovittamiseen, sekä - yhteisön T& K-toiminnan arviointiin, ja on yhtä mieltä siitä, että tilanteen kehittymisen huomioon ottamiseksi on tarpeen mukauttaa tieteen ja tekniikan tutkimuskomitean tehtävät, ja korvaa näin ollen 14 päivänä tammikuuta 1974 annetun päätöslauselman tällä päätöslauselmalla. TÄMÄN VUOKSI NEUVOSTO ON SOPINUT SEURAAVASTA: 1. Tieteen ja tekniikan tutkimuskomitea on neuvoa-antava elin, jonka tehtävänä on avustaa neuvostoa ja komissiota niille annettujen T& K-toimintaa koskevien tehtävien hoitamisessa. 2. Tutkimuskomitean tehtävänä on - määrittää erityisesti jäsenvaltioiden T& K-toimintaohjelmin vertailevilla analyyseilla yhteisön politiikan stategiset painopisteet, jotka perustuvat lisäarvoon toissijaisuusperiaatetta noudattaen, ja avustaa siten komissiota laatimaan yhteisön T& K-ohjelmat, - edistää yhteisön ja jäsenvaltioiden T& K-toiminnan yhteensovittamista näiden molempien toimesta, jotta kansallisten politiikkojen ja yhteisön politiikan keskinäinen yhtenäisyys voidaan varmistaa, - tarkkailla erityisohjelmien ja puiteohjelman puolueetonta arviointa tukeutumalla erityisesti ohjelmakomiteoihin, jotta komiteoilta sastaisiin hyödyllistä tietoa yhteisön TK-politiikkaa varten, - edistää osaltaan yhteisön strategian määrittämistä kansainvälistä tutkimusyhteistyötä varten, mihin kuuluvat yhteisön sisällä tapahtuvat neuvottelut kansainvälisten elinten kokouksia valmisteltaessa. Tieteen ja tekniikan tutkimuskomitean tehtäviin kuuluu myös - levittää ja soveltaa T& K-tuloksia ja esittelytoimintaa sekä niiden vaikutuksia kilpailukykyyn ja työllisyyteen yhteisössä, - koulutustoiminta tutkimuksen avulla ja tutkimusta varten sekä koulutuksen vastaaminen innovaatiotarpeisiin. 3. Tieteen ja tekniikan tutkimuskomitea harjoittaa tehtäviään joko neuvoston tai komission pyynnöstä tai omasta aloitteestaan. 4. Tieteen ja tekniikan tutkimuskomitea moudostuu jäsenvaltioiden T& K-politiikoista vastaavista edustajista ja komission edustajista. Tutkimuskomitean puheenjohtajana toimii komission edustaja. Komitean sihteeristöstä huolehtii neuvoston pääsihteeristö. 5. Tieteen ja tekniikan tutkimuskomitea vahvistaa työjärjestyksensä. Tutkimuskomitea laatii neuvostolle ja komissiolle toimitettavan työohjelman, jonka se ajantasaistaa säännöllisesti. 6. Tutkimuskomitean selontekoihin ja lausuntoihin pyritään kirjaamaan mahdollisuuksien mukaan komitean jäsenten yhteinen mielipide, ja niihin merkitään myös vähemmistön kannat. Nämä asiakirjat toimitetaan neuvostolle ja komissiolle. (1) EYVL N:o C 7, 29.1.1974, s. 2 LAUSUMA Neuvosto ja komissio palauttavat mieleen, että Euroopan talousalueesta tehdyn sopimuksen pöytäkirjan 31 määräysten voimaan saattamiseksi EFTA/ETA-maat osallistuvat säännöllisesti sopimuksen voimaantulon (1 päivän tammikuuta 1994) jälkeen tarkkailijoina niihin kokouksiin, joissa tieteen ja tekniikan tutkimuskomitea toimii komission neuvonantajana ja joissa käsitellään Euroopan talousaluetta koskevia asioita.